по предоставяне на съдържание в режим в линия; библиотечни и архивни услуги. (Масовите абонаменти за вестници и периодични издания се включват в категорията „търговия със стоки от общ характер“).
 Сваляното съдържание, което не представлява програмен продукт, нито аудио-визуален продукт или свързан с него продукт, се включва в информационните услуги.
 10. Други стопански услуги
 Тази категория включва: Услуги по научноизследователска и развойна дейност, професионални и управленски консултантски услуги, технически услуги, свързани с търговия услуги и други стопански услуги.
 10.1. Услуги по научноизследователска и развойна дейност
 Услугите по научноизследователска и развойна дейност обхващат онези услуги, които са свързани с фундаментални научни изследвания, приложни научни изследвания и експериментални разработки на нови продукти и процеси, и включват дейности в областта на природните, обществените и хуманитарните науки.
 10.2. Професионални и управленски консултантски услуги
 Професионалните и управленските консултантски услуги включват: 10.2.A. Правни услуги, счетоводни услуги, управленски консултантски услуги, услуги по управление и услуги за връзки с обществеността; 10.2.Б. Услуги, свързани с реклама, пазарни проучвания и проучване на общественото мнение.
 10.2.1. (незадължителна статия) Правни услуги, счетоводни услуги, управленски консултантски услуги и услуги за връзки с обществеността
 Услугите по общото управление на клон, дъщерно предприятие или асоциирано предприятие, предоставяни от предприятието майка или друго свързано предприятие, често се включват в категорията „правни услуги, счетоводни услуги, управленски консултантски услуги и услуги за връзки с обществеността“.
 10.2.2. (незадължителна статия) Услуги, свързани с реклама, пазарни проучвания и проучване на общественото мнение
 Услугите, свързани с реклама, пазарни проучвания и проучване на общественото мнение, осъществявани между местни и чуждестранни лица, включват: проектиране, създаване и предлагане на реклама от рекламни агенции; публикуване в СМО, включително покупко-продажба на рекламно място; услуги, свързани с организиране на изложения в рамките на търговските панаири; популяризиране (насърчаване на продажбите) на продукти в чужбина; пазарни проучвания; телемаркетинг; проучване на общественото мнение по различни въпроси.
 10.3. Технически услуги, свързани с търговия услуги и други стопански услуги
 Те включват: Архитектурни, инженерни, научни и други технически услуги; Преработване на отпадъци и пречистване, селскостопански услуги и свързани с минното дело услуги; Свързани с оперативен лизинг услуги; Свързани с търговия услуги и други стопански услуги, които не са включени другаде.
 10.3.1. (незадължителна статия) Архитектурни, инженерни, научни и други технически услуги
 10.3.2. (незадължителна статия) Преработване на отпадъци и пречистване, селскостопански услуги и свързани с минното дело услуги
 Категорията „Преработване на отпадъци и пречистване, селскостопански услуги и свързани с минното дело услуги“ се разпределя на три части: услуги по преработване на отпадъци и пречистване; услуги, съпътстващи селското, горското и рибното стопанство; услуги, съпътстващи минното дело и добива на нефт и газ.
 10.3.3. (незадължителна статия) Услуги, свързани с оперативен лизинг
 Услугите, свързани с оперативен лизинг, обхващат дейността по отдаване под наем на произведен актив по договореност, която осигурява на лизингополучателя използването на актива, но не включва прехвърляне на основната част от рисковете и ползите от собствеността на лизингополучателя. Тези услуги включват отдаването на лизинг/отдаването под наем и чартирането без екипаж – между местни и чуждестранни лица – на кораби, въздухоплавателни средства и транспортни съоръжения, като железопътни вагони, контейнери и платформи. Плащанията по оперативен лизинг, свързани с други видове